text: Årets Ungdomsklub? Den ligger i Varde!
  07 februar 2015 kl. 13.58
  Varde Badmintonklub er blevet kåret som Årets Ungdomsklub.
  Klubben blev kåret, fordi ?den har gjort en helt enestående indsats med udviklingen af ungdomsafdelingen, og som derudover er aktiv i Badminton Danmarks aktiviteter og fungerer som foregangsklub for andre badmintonklubber i området.?
  Kåringen fandt sted under DM i Frederiksberg Hallerne i København.
  Formanden for Varde Badmintonklub Mikael Skov er naturligvis glad:
  - Det er først og fremmest et stort skulderklap til alle de frivillige, der har været med til at bringe klubben hen, hvor vi er i dag. Forhåbentlig kan det være et godt rygstød til, at vi kan udvikle os yderligere, siger Mikael Skov.
  Varde Badmintonklub ændrede for nogle år siden organisationen.
  Siden er der bl.a. på ungdomssiden blevet flere træningstimer og der er gjort mere ud af træneruddannelserne, hvilket har været medvirkende til en tydelig udvikling blandt ungdomsspillerne.
  